# Zápisnica zo stretnutia Rady školy pri ZŠ s MŠ M.R.Štefánika, Grösslingová 48, Bratislava zo dňa 15.11.2016

Program:

1.    Voľby predsedu rady školy

2.    Informácia pani riaditeľky

3. Rôzne

K bodu 1.

Prítomných bolo 9 členov rady školy (z počtu 11), rada školy bola uznášaniaschopná.

Výsledky volieb predsedu rady školy:

p. Zanechalová Mária 8 hlasov

p. Józsová Renata 1 hlas

Nadpolovičnou väčšinou členov rady školy bola za predsedníčku rady školy zvolená p. Zanechalová Mária.

p. Zanechalová zabezpečí zaslanie zápisnice z ustanovujúceho zasadnutia rady školy zriaďovateľovi.

K bodu 2.

p. Macho v zastúpení pani riaditeľky informoval prítomných členov rady školy o organizácií nového školského roku.

K bodu 3.

* Vianočná besiedka pre prvý a druhý stupeň školy sa predpokladá v dňoch 14.-15.12.2016 v priestoroch školy. Nakoľko je problém kapacitne zvládnuť dané podujatie v telocvični školy (210 žiakov navštevujúcich ŠKD plus ich rodinní príbuzní), p. Straka overí možnosť prenájmu priestorov v Mestskom divadle a na Novej scéne v danom decembrovom týždni 2016,
* Neuskutočnilo sa plánované čistenie a oprava vonkajšej fasády školy,
* Školské ihrisko – v prípade nedostatkov je potrebné, aby rodičia detí informovali pani učiteľky materskej školy,
* Materská škola – problém s muchami v lampách – situáciu vysvetlil p. Karvaš – rodičia žiadajú okamžité riešenie danej situácie cez externú deratizačnú firmu,
* Neporiadok na chlapčenských toaletách na 1. poschodí v prvej budovy školy hlavne v poobedňajších hodinách – možnosť zriadiť hliadky zo žiakov vyšších ročníkov školy,
* Pri organizácii nového školského roka (napr. prvé dva septembrové týždne) by bolo dobré zabezpečiť zo žiakov 8. a 9. ročníka koordinátorov pre malých žiakov a hlavne rodičov prvákov v priestore pri jedálni,
* Dopravné značenie pred školou – rada školy napíše na zriaďovateľa žiadosť o inštalovanie spomaľovača rýchlosti pred školou tzv. „retardéra“, zodp.: predsedníčka rady školy,
* Rada školy napíše na zriaďovateľa list so žiadosťou o riešenie osvetlenia v triedach a ostatných priestoroch školy.

Zapísala: Mária Zanechalová

Dňa 15.11.2016